ᱢᱟᱫᱷᱩᱨᱤ ᱫᱤᱠᱷᱤᱛ
ᱢᱟᱫᱷᱩᱨᱤ ᱫᱤᱠᱷᱤᱛ (ᱡᱟᱱᱟᱢ ᱺ ᱑᱕ ᱢᱮ ᱑᱙᱖᱗) ᱦᱤᱱᱫᱤ ᱥᱤᱱᱮᱢᱟ ᱨᱤᱱᱤᱡ ᱠᱷᱮᱞᱚᱸᱰᱟ.ᱱᱤ ᱟᱨ ᱮᱱᱮᱡ ᱵᱟᱰᱚᱦᱤᱭᱟ. ᱠᱟᱱᱟᱭ ᱾
ᱡᱤᱭᱚᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱫᱷᱩᱨᱤ ᱫᱤᱠᱷᱤᱛ ᱦᱤᱱᱫᱤ ᱯᱷᱤᱞᱤᱢ ᱫᱚ ᱱᱚᱝᱠᱟᱱ ᱢᱤᱫ ᱢᱳᱰ ᱮ ᱮᱢᱟ ᱟᱠᱟᱣᱟᱫᱼᱟ, ᱡᱟᱦᱟᱸ ᱠᱷᱟ.ᱛᱤᱨ ᱦᱟ.ᱞᱤ ᱠᱷᱮᱞᱚᱸᱰᱟ.ᱱᱤ (actress) ᱠᱚᱫᱚ ᱟᱡ ᱫᱚ ᱟᱠᱚᱭᱤᱡ ᱟᱫᱚᱨᱥ ᱢᱮᱱᱛᱮ ᱠᱚ ᱢᱟᱱᱟᱣᱮᱭᱟ ᱾ ᱤᱜᱮ ᱟᱜᱮ ᱜᱮᱞᱟᱝ ᱚᱠᱛᱚ ᱨᱮᱫᱚ ᱱᱩᱭ ᱠᱷᱮᱞᱚᱸᱰᱟ.ᱱᱤ ᱜᱮ ᱢᱤᱫ ᱦᱚᱲ ᱟᱡ ᱛᱮ ᱦᱤᱱᱫᱤ ᱯᱷᱤᱞᱤᱢ ᱡᱮᱜᱮᱛ ᱨᱤᱱᱤᱡ ᱢᱤᱫ ᱡᱚᱛᱚ ᱠᱷᱚᱱ ᱥᱚᱨᱮᱥ ᱟᱨ ᱧᱩᱛᱩᱢᱟᱱ ᱮᱱᱮᱡ ᱵᱟᱰᱚᱦᱤᱭᱟ. ᱞᱮᱠᱟᱛᱮᱭ ᱛᱷᱟᱯᱚᱱ ᱮᱱᱟ ᱾ ᱩᱱᱤᱭᱟᱜ ᱢᱩᱦᱤᱛ ᱜᱚᱫᱚᱜ ᱮᱱᱮᱡ ᱟᱨ ᱥᱟ.ᱨᱤᱭᱟ.ᱛ ᱮᱠᱴᱤᱝ ᱨᱮ ᱚᱱᱠᱟ ᱡᱟ.ᱫᱩ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱠᱷᱟᱹᱛᱤᱨ ᱢᱟᱫᱷᱩᱨᱤ ᱫᱚ ᱯᱩᱨᱟ. ᱫᱤᱥᱚᱢ ᱨᱤᱱᱤᱡ ᱫᱷᱚᱰᱠᱚᱱ ᱮ ᱵᱮᱱᱟᱣ ᱞᱮᱱᱟ ᱾ ᱑᱕ ᱢᱮ ᱑᱙᱖᱗ ᱵᱚᱢᱵᱮ ᱨᱮ ᱢᱚᱨᱟᱴᱷᱤ ᱜᱷᱟᱨᱚᱸᱡᱽ ᱨᱮ ᱢᱟᱫᱷᱩᱨᱤ ᱫᱤᱠᱷᱤᱛ ᱟᱜ ᱫᱚ ᱡᱟᱱᱟᱢ ᱦᱩᱭ ᱞᱮᱱᱟ ᱾ ᱵᱟᱵᱟ ᱫᱚ ᱥᱚᱝᱠᱚᱨ ᱫᱤᱠᱷᱤᱛ ᱟᱨ ᱟᱭᱳ ᱫᱚ ᱥᱱᱮᱦ ᱞᱚᱛᱟ ᱫᱤᱠᱷᱤᱛ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱚ ᱟ.ᱠᱤᱱᱤᱡ ᱡᱚᱛᱚ ᱠᱷᱚᱱ ᱥᱟᱫᱮᱨ ᱵᱤᱴᱤᱭ ᱛᱟᱦᱮᱸ ᱠᱟᱱᱟ ᱾ ᱢᱟᱫᱷᱩᱨᱤ ᱫᱚ ᱜᱤᱫᱽᱨᱟ. ᱠᱷᱚᱱ ᱜᱮ ᱰᱟᱠᱛᱚᱨ ᱵᱮᱱᱟᱣᱜ ᱨᱮᱭᱟᱜ ᱟᱹᱰᱤ ᱟᱸᱥ ᱛᱟᱭ ᱛᱟᱦᱮᱸ ᱠᱟᱱᱟ ᱾ ᱟᱨ ᱱᱚᱣᱟ ᱦᱚᱸ ᱢᱤᱫ ᱮᱛᱮᱫ ᱛᱟᱦᱮᱸ ᱠᱚᱜᱼᱟ ᱫᱚ ᱢᱟᱫᱷᱩᱨᱤ ᱫᱚ ᱟᱡᱤᱡ ᱡᱤᱣᱤ ᱡᱩᱨᱤ ᱥᱨᱤᱨᱟᱢ ᱱᱮᱱᱮᱭ ᱵᱟᱪᱷᱚᱱ ᱞᱮᱫᱮᱭᱟ ᱡᱟᱦᱟᱸᱭ ᱫᱚ ᱯᱨᱚᱯᱷᱮᱥᱳᱱ ᱜᱮ ᱛᱤᱠᱪᱷᱟ.ᱭᱟ.ᱭ ᱛᱟᱦᱮᱸ ᱠᱟᱱᱟ ᱾ ᱰᱤᱵᱷᱟᱭᱤᱱ ᱪᱟᱭᱤᱞᱰ ᱩᱱᱩᱥᱩᱞ ᱟᱥᱲᱟ ᱠᱷᱚᱱ ᱥᱮᱪᱮᱫ ᱟᱢᱮᱴ ᱠᱮᱫ ᱛᱟᱭᱚᱢ ᱢᱟᱫᱷᱩᱨᱤ ᱫᱤᱠᱷᱤᱛ ᱫᱚ ᱵᱚᱢᱵᱮ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱚᱱ ᱥᱚᱱᱮᱨ ᱫᱷᱟ.ᱵᱤᱡ ᱮ ᱥᱟ.ᱛ ᱞᱮᱫ ᱛᱟᱦᱮᱸᱫ ᱾ ᱜᱤᱫᱽᱨᱟ. ᱠᱷᱚᱱ ᱜᱮ ᱟᱡᱟᱜ ᱫᱚ ᱮᱱᱮᱡ ᱨᱮ ᱟ.ᱰᱤ ᱨᱳᱪ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱠᱷᱟ.ᱛᱤᱨ ᱢᱟᱫᱷᱩᱨᱤ ᱫᱚ ᱮᱱᱮᱡ ᱞᱟ.ᱜᱤᱫ ᱜᱮ ᱘ ᱥᱮᱨᱢᱟ ᱥᱮᱱᱮᱪᱮᱫ ᱮ ᱦᱟᱛᱟᱣ ᱠᱮᱫᱼᱟ ᱾ ᱒᱐᱐᱘ ᱥᱟᱞᱮ ᱨᱮ ᱟᱡ ᱫᱚ ᱵᱷᱟᱨᱚᱛ ᱥᱚᱨᱠᱟᱨᱟᱜ ᱯᱩᱱᱟᱜ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱱᱟᱜᱟᱨᱤᱭᱟ. ᱥᱚᱱᱢᱟᱱ "ᱯᱚᱫᱽᱢᱚᱥᱨᱤ" ᱛᱮᱠᱚ ᱢᱟ.ᱱ ᱦᱟᱞᱟᱝ ᱠᱮᱫᱮᱭᱟ ᱾
ᱠᱮᱨᱤᱭᱚᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱟᱫᱷᱩᱨᱤ ᱫᱤᱠᱷᱤᱛ ᱫᱚ ᱦᱤᱱᱫᱤ ᱯᱷᱤᱞᱤᱢ ᱡᱮᱜᱮᱛ ᱨᱤᱱᱤᱡ ᱡᱚᱛᱚ ᱠᱷᱚᱱ ᱵᱟ.ᱲᱛᱤ ᱡᱤᱛᱠᱟ.ᱨ ᱟᱠᱟᱱ ᱠᱷᱮᱞᱚᱸᱰᱟ.ᱱᱤ ᱠᱟᱱᱟᱭ ᱾ ᱱᱩᱭ ᱫᱚ ᱟᱡᱟᱜ ᱮᱠᱴᱤᱝ ᱡᱤᱭᱚᱱ ᱨᱮᱭᱟᱜ ᱮᱛᱚᱦᱚᱵ ᱫᱚ ᱑᱙᱘᱔ ᱥᱟᱞᱮ ᱨᱮ "ᱚᱵᱳᱫᱷ" ᱯᱷᱤᱞᱤᱢ ᱠᱷᱚᱱ ᱮ ᱮᱛᱚᱦᱚᱵ ᱞᱮᱜᱼᱟ ᱾ ᱤᱠᱷᱟ.ᱱ ᱟᱡᱟᱜ ᱩᱯᱨᱩᱢ ᱫᱚ ᱑᱙᱘᱘ ᱥᱟᱞᱮ ᱨᱮ ᱦᱮᱡ ᱮᱱ "ᱛᱮᱡᱟᱵᱽ" ᱠᱷᱚᱱ ᱮ ᱧᱟᱢ ᱠᱮᱫᱼᱟ ᱾ ᱱᱤᱭᱟ. ᱛᱟᱭᱚᱢ ᱫᱚ ᱟᱡ ᱟᱨ ᱛᱤᱥ ᱦᱚᱸ ᱯᱟ.ᱪᱷᱞᱟ. ᱥᱮᱫ ᱫᱚ ᱵᱟᱭ ᱠᱚᱭᱚᱜ ᱨᱩᱣᱟ.ᱲ ᱞᱮᱜᱼᱟ ᱾ ᱢᱤᱫᱴᱟ.ᱝ ᱛᱟᱭᱚᱢ ᱢᱤᱫᱴᱟ.ᱝ ᱥᱩᱯᱚᱨᱦᱤᱴ ᱯᱷᱤᱞᱤᱢ ᱨᱮ ᱠᱟ.ᱢᱤ ᱠᱟᱛᱮ ᱟᱡ ᱫᱚ ᱥᱤᱧᱚᱛᱤᱭᱟ. ᱯᱷᱤᱞᱤᱢ ᱨᱮ ᱡᱚᱛᱚ ᱠᱷᱚᱱ ᱞᱟᱯᱷᱟᱝ ᱴᱷᱟᱶ ᱟᱢᱮᱴ ᱟᱠᱟᱫ ᱠᱷᱮᱞᱚᱸᱰᱟ.ᱱᱤᱭ ᱵᱮᱱᱟᱣ ᱠᱮᱫᱮᱭᱟ - ᱨᱟᱢ ᱞᱚᱠᱷᱚᱱ(᱑᱙᱘᱙), ᱯᱚᱨᱤᱱᱫᱟ (᱑᱙᱘᱙), ᱛᱨᱤᱫᱮᱵᱽ (᱑᱙᱘᱙), ᱠᱤᱥᱚᱱᱼᱠᱟᱱᱦᱟᱭᱭᱟ (᱑᱙᱙᱐), ᱟᱨ ᱯᱨᱚᱦᱟᱨ (᱑᱙᱙᱑) ᱮᱢᱟᱱ ᱯᱷᱤᱞᱤᱢ ᱠᱚ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ ᱱᱮᱱᱮ, ᱥᱨᱤᱨᱟᱢ. "Madhuri Dixit". Retrieved 9 March 2017.
sat_Olck sat_Olck sat_Olck sat_Olck sat_Olck sat_Olck sat_Olck eng_Latn